प्रपोगंडा /माहिती युध्द चीनच्या आत नेण्याची गरज  
सध्या भारतात चाललेले प्रपोगंडा/माहिती युध्द चीनच्या आत चीनी सरकार आणी सैन्याच्या विरुध्द नेण्याची गरज  आहे. लडाख मध्ये चाललेल्या मिलिटरी स्टॅन्ड ऑफ नंतर दुषप्रचार युद्धाला खूपच वेग आलेला आहे. भारताच्या प्रिंट , इलेक्ट्रॉनिक आणि सोशल मीडिया मध्ये अनेक चीनी हस्तक वेगवेगळ्या प्रकारचा दुषप्रचार देशाच्या राष्ट्रहिताच्या विरुद्ध करत आहे.  असे दाखवण्यात येते की  की आपण आपल्या सीमेचे रक्षण करण्याकरता समर्थ नाही आणि चीन आपल्यावरती नेहमीच कुरघोडी करत आहे.  हे नक्कीच असत्य आहे कारण  भारतीय सैन्य चीनच्या प्रत्येक कुरघोडीला जशास तसे उत्तर देत आहे. परंतु काही विकले गेलेले चीनी हस्तक आणि काही तथाकथित तज्ञ हे दुषचार युद्ध चीनच्या बाजूने करुन चीनला मदत करत आहेत.  ते असे का करतात? याचे कारण त्यांना मिळणारा पैसा किंवा आपल्या देशाविषयी असलेला  राग किंवा इतर  काही कारणे असू शकतील. 
प्रपोगंडा चीनमध्ये केला जात नाही
परंतु असा प्रपोगंडा प्रपोगंडा चीनमध्ये केला जातो का? त्याचे थोडक्यात उत्तर आहे अजिबात नाही. कारण चिनी मीडिया वरती चि्नचा पूर्ण कंट्रोल असल्यामुळे तिथे कोणालाही प्रवेश नाही. चिनी भाषेत वर्तमानपत्रे काय लिहितात हे सुद्धा आपल्याला कळत नाही. मात्र त्यांचे इंग्लिश भाषेतील वर्तमानपत्र ग्लोबल टाइम्स आपण इंटरनेट वरती वाचू शकतो. त्यामध्ये  चीन सरकारच्या विरुद्ध एक शब्द सुद्धा लिहिला जाऊ शकत नाही. जर कोणी लिहिला तर लगेच त्या माहितीला तिथून काढून टाकले जाते. 
म्हणजे चिनी जनता कुठल्याही दुष्ट प्रचार किंवा अपप्रचाराला पासून पूर्णपणे सुरक्षित आहे.माहिती युध्दापासुन अज्ञानी आहे आणि त्यांना त्यांचे सरकार जे सांगेल तेवढेच फक्त कळते.मात्र भारतामध्ये तथाकथित तज्ञाने दिलेल्या माहितीमुळे, यांच्या व्हिडिओज मुळे, यांच्या लेखामुळे अनेक भारतीयांच्या मनामध्ये शंका निर्माण होतात की आपला देश सुरक्षित नाही आणी सध्याची लढाई चीन जिंकत आहे.चीन दुषप्रचार युध्दात नक्कीच पुढे आहे मात्र सिमा आणी देश सुरक्षीत आहे आणी भारतीय सैन्य आपले काम अतिशय चोख पद्धतीने करत आहे. 
चिनी सैन्याला गलवानमध्ये धडा शिकवला 
याचे एक उदाहरण म्हणजे गलवानमध्ये चिनी सैनिकांवरती केलेला प्रतिहल्ला. ज्यावेळेला 16 बिहारचे कमांडिंग ऑफिसर जखमी झाले त्या वेळेला बिहारी सैनिकांनी आणि त्यांच्याबरोबर असलेल्या इतर सैनिकांनी या या अपमानाचा बदला घेण्याकरीता प्रतिहल्ला केला आणि पन्नास हुन जास्त चिनी सैनिकांना मारले. अनेकांच्या तर माना सुद्धा मोडलेल्या होत्या.
या युधात केवळ बायोनेट ,चीनी सैनिकांकडुन ओढुन गेतलेल्या दंडुक्यांचा आणि  हाताचा उपयोग करण्यात आला.  चिनी सैन्याला इतका मोठा शॉक बसला की लगेच 17 जुननंतर चिनी सैन्य पुन्हा एकदा 9 मेच्या आधी असलेल्या जागेवर परत केले. म्हणजेच  चिनी सैन्याला एक असा धडा शिकवला गेला की ते अनेक दिवस विसरणार नाहीत. नंतर ज्या वेळेला शांतता काळात या युद्धाचा इतिहास लिहिला जाईल त्यावेळेला  गलवान लढाईची तुलना ही याच भागामध्ये 1962 साली झालेल्या रेझांग ला च्या लढाई बरोबर केली जाईल. या सैनिकांची शौर्यगाथा, धैर्य हे इतिहासाच्या सोनेरी पानात मध्ये नक्कीच लिहिले जाईल.
वेस्ट थिएटर कमांडचे प्रमुख असलेले जनरल झाओ झोंगकी यांनी या हल्ल्याचे नियोजन केले होते. त्यांना चीनने बडतर्फ केले .
जशास तसे उत्तर दिल्यामुळे चिनला कळून चुकले की भारतीय सैनिक अतिशय आक्रमक आहे आणि त्यांच्या मानसिक दबाव आला ते बळी पडणार नाही .चिनी सैन्य  परत गेलेले आहे हे सगळे भारतीय सैन्याने केलेल्या प्रति हल्ल्यामुळे हे शक्य झाले. परंतु अजून सुद्धा आपले काही तज्ञ चुकीच्या बातम्या पसरवण्याचा प्रयत्न करत आहे अशांना आपण बळी पडू नये.
 मारल्या गेलेल्या सैनिकांची नावे सुद्धा प्रकाशित करण्यात आली नाही
गलवान मध्ये प्राणाचे बलिदान दिलेल्या भारतिय सैनिकांचा लष्करी पद्धतीने अंत्यसंस्कार करण्यात आला आणि त्यांच्या अंतिम दर्शनाकरता हजारो भारतीय नागरिक उपस्थित होते. याविषयीच्या बातम्या वर्तमानपत्रांमध्ये आणि अंत्यसंस्काराचे व्हिडिओज इलेक्ट्रॉनिक मीडियामध्ये व्हायरल झाले आणि कृतज्ञ देशाने त्यांना श्रद्धांजली वाहिली .
मात्र असे काहीही चीनमध्ये झाले नाही .50 हून मारल्या गेलेल्या सैनिकांची नावे सुद्धा प्रकाशित करण्यात आली नाही. जगाला कळू नये म्हणून त्यांच्यावर चुपचाप पणे अंत्यसंस्कार करण्यात आले. यामुळे चीनमध्ये राग पसरला आहे .चीन ची सोशल मीडिया वैबो वरती अनेक नागरिक आपला राग दाखवत आहे .आपण अश्या या रागाचा आपल्याकरता उपयोग करून घेऊ शकतो का?
भारतात /परदेशामध्ये वसलेल्या चीनी नागरिकांविरुध्द माहिती युध्द 
प्रश्न असा आहे की चीन विरुद्ध आपण प्रपोगंडा/माहिती युध्द  वर कसे करायचे? त्यांच्या मिडियामध्ये घुसखोरी कशी करायची?  ते त्याच्या देशात कुठल्याही माहिती युय्ध्दापासुन सुरक्षित आहेत.लक्षात ठेवावे की आज सात ते आठ कोटी चिनी नागरिक परदेशामध्ये वसलेले आहेत. याशिवाय लाखो चिनी  विद्यार्थी म्हणून शिकण्याकरता परदेशात जातात. गेल्या वर्षी कोट्यावधी चिनी नागरिक पर्यटन करण्याकरता परदेशात फिरले आहेत. चीनच्या बाहेर असलेली ही चिनी लोकसंख्या आपल्या प्रपोगंडाचे लक्ष असायला पाहिजे.नंतर ही माहिती ते आपल्याबरोबर चीनला घेऊन जातील यामुळे या माहितीचा चीनच्या चीन मध्ये प्रसार होइल.
नेमके हे कोणी  आणि आणि कसे करायचे.इंफॉर्मेशन ब्रॉडकास्टिंग मिनिस्ट्री आणि परराष्ट्र मंत्रालयाच्या नेतृत्वाखाली हे केले जावे. त्याकरता लागणारी माहिती त्या-त्या देशातील भारतिय दूतावासाकडून गोळा केली जावी. आपल्या सगळ्या लिखाणामध्ये आणि आणि व्हिडीओज मध्ये  (थिम असावी) हे सांगितले जाईल की आज चिनी नागरिकांचा सर्वात मोठा शत्रू हा चीनी सरकार आणी चीनी सैन्य आहे.
 चिनी सैन्य परदेशाच्या विरुद्ध  वापरले जात नाही परंतु त्यांचा सर्वात जास्त उपयोग चीन मधल्या शिनझियांग, तिबेट आणि इतर अल्पसंख्यांक असलेल्या प्रांतांमध्ये केला जातो. चिनी नागरिकांना आठवत असेल की या चिनी लष्कराने शांततेने आंदोलन करणाऱ्या चिनी नागरिकांना वरती रणगाडे आणि मोठी शस्त्र घेऊन हल्ला केला होता ज्यामध्ये हजारो चिनी नागरिक मारले गेले होते.
सगळ्या राष्ट्रांशी एकजूट करुन 
अशा प्रकारच्या माहिती युद्धामध्ये आपण अशा सगळ्या राष्ट्रांशी एकजूट करायला पाहिजे जे चिनी प्रपोगंडाचे लक्ष बनलेले आहेत. उदाहरणार्थ जपान, व्हिएटनाम, south-east अशिया मधील देश, युरोप,ऑस्ट्रेलिया ,अमेरिका आणि इतर अनेक. आपण सगळे एकत्र आलो तर आपल्याला एका मोठ्या प्रमाणामध्ये माहिती युद्ध चीनच्या विरुद्ध सुरू करता येईल. यामध्ये चिनी सरकार कडून लपवल्या जाणार्या बातम्यांना पुढे आणले जावे. ज्यामुळे सत्य परिस्थिती ही चिनी नागरिकांना कळेल. 
आज चीनची अर्थव्यवस्था उद्ध्वस्त झाल्यामुळे तिथे बेकारी वाढली आहे नोकर्या कमी झाल्या आहेत आणि नागरिकांना अनेक आर्थिक समस्यांना तोंड द्यावे लागत आहे यामुळे नागरिक रागावलेले आहेत. याशिवाय वन चाईल्ड पॉलिसीमुळे चिनी समाजामध्ये चिनी मुलांना लग्नाकरता मुली मिळत नाही. यामुळे अनेक वेळा मुलींचे इतर देशातून स्मगलिंग केले जाते. याशिवाय चिनी सरकार आपल्या आजारी नागरिकांचे ऑर्गन हार्वेस्टिंग करण्याकरता सुद्धा मागे पाहत नाही. अशा घटना कुठल्याही सुसस्क्रुत राष्ट्रांमध्ये होत नाही,मात्र चीनमध्ये होतात आणि हे चिनी नागरिकांच्या समोर मांडण्याची गरज आहे. 
अर्थातच याकरता माहिती युद्ध पुष्कळ वेळ लढावे लागेल . या युद्धाचा मुख्य उद्देश असावा की सध्याची असलेली चिनी राजवट चिनी लोकांनी उलथवून टाकली पाहिजे. असे झाले तर चीनची आक्रमकता कमी करण्यामध्ये आपल्याला यश मिळेल. आशा करूया की आपण अशा प्रकारचे माहिती युद्ध सुरू केले असावे .चीनने आणि चिनी हस्तकांनी भारती मीडियामध्ये चालवलेल्या माहिती युद्धाच्या एक पाउल पुढे राहिले तरच आपल्याला या लढाईमध्ये विजय मिळेल.